**Ministru kabineta noteikumu projekta “Grozījumi Ministru kabineta 2014. gada 14. oktobra noteikumos N. 633 “Autoceļu un ielu būvnoteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi”” (turpmāk – noteikumu projekts) mērķis ir vienkāršot atjaunošanas saskaņošanu, pilnveidot komersantu ceļu, velosipēdu ceļu un gājēju ceļu būvniecības procesu, veicinot ātrāku un efektīvāku būvniecības procesu, mazinot administratīvo slogu un izmaksas.Ministru kabineta noteikumi stājas spēkā 2021. gada 1. novembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar noteikumu projektu paredzēts vienkāršot pašvaldību ceļu, ielu, komersantu ceļu atjaunošanas saskaņošanu, pārskatīt noteiktās procedūras (tai skaitā pieņemšanu ekspluatācijā), nodrošināt ērtākus risinājumus būvniecības informācijas sistēmā, samazinot būvniecības ieceres iesniegumu veidus, kā arī novērstu praksē konstatētās nepilnības.[1] Ņemot vērā pēdējā laikā veiktos grozījumus Būvniecības likumā un speciālajos būvnoteikumos, salāgojot dažādu būvniecības ieceres realizācijas termiņus, ir pārskatītas autoceļu būvniecības saskaņošanas procedūras, paredzot, ka turpmāk autoceļu būvniecības procesu varēs ierosināt ar paskaidrojuma rakstu vai būvniecības iesniegumu, atsakoties no apliecinājuma kartes un samazinot būvniecības ieceres ierosināšanas iesniegumus. Noteikumu projektā precizēta 2. nodaļa (Valsts autoceļu būvnoteikumi), paredzot, ka turpmāk visus valsts autoceļu atjaunošanas darbus veiks ar paskaidrojumu rakstu (iepriekš paskaidrojuma raksts – vienkāršotai atjaunošanai un satiksmes organizācijas tehnisko līdzekļu būvniecībai, apliecinājuma karte – atjaunošanai vai nojaukšanai). Pārējos gadījumos saglabāta līdzšinējā kārtība un iesniedzamie dokumenti.Noteikumu projektā precizēta 3. nodaļa tajā iekļaujot arī komersantu ceļu būvniecības procesu, tādejādi svītrojot 4. nodaļu, kā arī papildināts ar velosipēdu ceļu un gājēju ceļu būvniecības process, to svītrojot no Ministru kabineta 2017. gada 9. maija noteikumiem Nr. 253 “Atsevišķu inženierbūvju būvnoteikumi” (turpmāk – noteikumi Nr.253). Turpmāk noteikumu projekta 3. nodaļā noteiks būvniecības procesu, kas attiecas uz jaunu pašvaldības ceļu, ielu, velosipēdu ceļu, gājēju ceļu, māju ceļu un komersantu ceļu būvniecību, satiksmes organizācijas tehnisko līdzekļu būvniecību, kā arī uz esošo pašvaldības ceļu, ielu, velosipēdu ceļu, gājēju ceļu, māju ceļu un komersantu ceļu atjaunošanu, pārbūvi un nojaukšanu.Pārskatot komersantu ceļu būvniecības procesu, turpmāk paredzēts, ka komersantu ceļu atjaunošanai nebūs nepieciešams izstrādāt un institūcijā, kura pilda būvvaldes funkcijas, saskaņot būvniecības ieceri (iepriekš – apliecinājuma karte), bet komersantu ceļu jaunas būvniecības vai pārbūves gadījumā – paskaidrojuma raksta būvniecības process (iepriekš – būvatļauja).Tāpat arī velosipēdu ceļu, gājēju ceļu, satiksmes organizācijas tehnisko līdzekļu atjaunošanai, kā arī ceļa zīmju, aizsargbarjeru, signālstabiņu un horizontālo un vertikālo apzīmējumu būvniecībai nav nepieciešams izstrādāt būvniecības ieceres dokumentus.Precizēta 3.1.1. apakšnodaļā (būvniecības ieceres dokumenti) noteikti būvniecības ieceres ierosināšanai nepieciešamie dokumenti, svītrojot 3.1.2. apakšnodaļu, jo attiecīgās prasības ietvertas 3.1.1. apakšnodaļā.Turpmāk ar paskaidrojuma rakstu varēs ierosināt ne tikai māju ceļu jaunu būvniecību, pārbūvi vai nojaukšanu, bet arī satiksmes organizācijas tehnisko līdzekļu (izņemot ceļa zīmju, aizsargbarjeru, signālstabiņu un horizontālo un vertikālo apzīmējumu) būvniecību, pievienojumu esošajam pašvaldību ielu tīklam un valsts vietējiem autoceļiem, velosipēdu ceļu, gājēju ceļu jaunu būvniecību, pārbūvi vai nojaukšanu, kā arī otrās vai trešās grupas ceļu un ielu atjaunošanu un nojaukšanu (iepriekš – apliecinājuma karte). Līdz šo noteikumu spēkā stāšanas brīdim akceptētās apliecinājuma kartes (atjaunošanai vai nojaukšanai) ir īstenojamas akcepta brīdī noteiktā termiņā, bet būvdarbu pabeigšana veicama, iesniedzot apliecinājuma kartes II daļu un 158. punktā noteiktos dokumentus, kā arī būvatļaujas, kas izdotas komersantu ceļu jaunai būvniecībai vai pārbūvei, pabeidzamas atbilstoši uzsāktajam būvniecības procesam, proti, izstrādājot būvprojektu un objektu pieņemšanu ekspluatācijā ierosinot saskaņā ar 3.6.2. apakšnodaļā noteikto kārtību.Pārējos gadījumos saglabāta līdzšinējā kārtība un iesniedzamie dokumenti.Tā kā būvniecības ierosināšanai izstrādājamo un institūcijā, kura pilda būvvaldes funkcijas, iesniedzamo dokumentu apjoms netiek palielināts, līdz ar to pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs. Atsevišķos gadījumos tas tiek samazināts, piemēram, komersantu ceļu atjaunošanas gadījumā, to varēs veikt bez būvniecības ieceres dokumentācijas līdzīgi kā māju ceļu gadījumā, bet komersantu ceļu jaunas būvniecības vai pārbūves gadījumā, to varēs veikt ar paskaidrojuma rakstu nevis vispārīgajā būvniecības procesā, kura ietvaros tiek izdota būvatļauja.[2] Jau šobrīd Ministru kabineta 2014. gada 14. oktobra noteikumu Nr. 633 “Autoceļu un ielu būvnoteikumi” (turpmāk – noteikumi Nr.633) 64. punktā ir noteikti gadījumi, kad nav nepieciešama būvniecības ieceres dokumentācija, un tā tiek saglabāta arī turpmāk, vienlaikus, izvērtējot vēl citus iespējamos gadījumus no drošības viedokļa un institūcijas, kura pilda būvvaldes funkcijas, kompetenci, noteikumu projekts papildināts ar iespēju, ka ceļa zīmju, aizsargbarjeru, signālstabiņu un horizontālo un vertikālo apzīmējumu būvniecībai, satiksmes organizācijas tehnisko līdzekļu atjaunošanai, velosipēdu ceļu un gājēju ceļu atjaunošanai un komersantu ceļu atjaunošanai nav nepieciešams izstrādāt būvniecības ieceres dokumentāciju un to saskaņot institūcijā, kura pilda būvvaldes funkcijas.Protams, personai ir saistoši ievērot trešo personu intereses, citos normatīvajos aktos noteiktās prasības (piemēram, attālumi), pašvaldības teritorijas izmantošanas un apbūves noteikumus, satiksmes drošības normatīvie akti, saņemt saskaņojumus (piemēram, kopīpašuma gadījumā), ja tādi nepieciešami.[3] Ar noteikumi Nr. 253 tika ieviesta jauna projektēšanas pamatne – būvju situācijas plāns, kas ļāva atsevišķos gadījumos samazināt izmaksas attiecībā uz nepieciešamību rasējumus sagatavot uz topogrāfijas plāna pamatnes. Pārvērtējot topogrāfiskā plāna nepieciešamību autoceļu būvniecības gadījumā, noteikumu projekts papildināts ar jaunu 3.1.1 apakšnodaļu “Projektēšanas pamatnes”, kurā ietverts līdzvērtīgs regulējums par būvju situācijas plānu kāds tas jau ir noteikts noteikumos Nr. 253. Jau šobrīd Valsts zemes dienests un pašvaldības uzkrāj ģeotelpisko informāciju, kas var tikt izmantota būvniecības procesam derīga kartogrāfiskā materiāla izgatavošanai. Noteiktu projektā ir noteikts, ka ģeodēzisko darbu veikšanai persona (mērnieks) un pašvaldība (atsevišķos gadījumos) var izgatavot būvju situācijas plānu (ielu sarkano līniju, Nekustamā īpašuma valsts kadastra informācijas sistēmā reģistrēto zemes vienības robežu un būvju, kā arī zemes gabala augstas detalizācijas topogrāfiskās informācijas, savietots attēlojums vizuāli uztveramā formā). Tomēr ir jānodrošina, ka šāds kartogrāfiskais materiāls nav acīmredzami neprecīzs. Nepieciešamības gadījumā mērnieks precizē iegūto informāciju pēc stāvokļa dabā. (noteikumu projekta 3.1.1 apakšnodaļa). Ja pamata informācija ir nepietiekama, tad šādu plānu neizgatavo. Tāpat jāuzsver, ka Nekustamā īpašuma valsts kadastra informācijas sistēmas telpiskos datus (kadastra karti) topogrāfiskās uzmērīšanas vajadzībām būvju situācijas plāna izstrādātājs saņem uz rakstiskas vienošanās pamata Valsts zemes dienesta datu publicēšanas un e-pakalpojumu portālā www.kadastrs.lv. Nekustamā īpašuma valsts kadastra informācijas sistēmas telpiskos datus (kadastra karti) topogrāfiskās uzmērīšanas vajadzībām Valsts zemes dienests apliecina ar e-zīmogu.Būvju situācijas plāns ir izmantojams vienmēr, ja pašvaldības vai personas, kurai pašvaldība deleģējusi augstas detalizācijas topogrāfiskās informācijas datubāzes uzturēšanu, ir augstas detalizācijas topogrāfiskā informācija par zemes gabalu, kurā ir plānota būvdarbu veikšana. Pirmās grupas māju ceļu vai komersantu ceļu, kā arī velosipēdu ceļu un gājēju ceļu, būvniecības gadījumā ārpus pilsētām un ciemiem var izmantot arī instrumentāli uzmērītu zemes robežu plānu. Savukārt, ja būvprojekts minimālā sastāvā izstrādāts uz topogrāfiskās plāna pamatnes, tad būvprojektu var izstrādāt uz būvju situācijas plāna.[4] Precizēts regulējums par paskaidrojuma rakstā ietveramajiem būvdarbu uzsākšanas nosacījumiem, būvatļaujā ietveramajiem projektēšanas un būvdarbu uzsākšanas nosacījumiem. Šobrīd noteikumu Nr.633 81.punkts nosaka paskaidrojuma raksta gadījumā jāsniedz informāciju par būvdarbu veicēju, bet apliecinājuma kartes gadījumā (noteikumu Nr.633 82.punkts) jāsniedz informācijai ne tikai par būvdarbu veicēju, bet arī par atbildīgajiem būvspeciālistiem, civiltiesiskās atbildības apdrošināšanu, būvdarbu procesa fiksēšanai nepieciešamajiem dokumentiem. Atsakoties no apliecinājuma kartes un pārskatot būvniecības procesus, precizēti paskaidrojuma raksta gadījumā izpildāmie būvdarbu uzsākšanas nosacījumi. Līdz ar to, ja būvdarbus veiks būvētājs (pats būvniecības ierosinātājs), piemēram, māju ceļu jaunu būvniecību, būs pietiekami sniegt informāciju par būvdarbu veicēju. Savukārt, ja būvdarbus veiks būvkomersants, piemēram, komersantu ceļa jauna būvniecība, informāciju sniedzama tāpat kā iepriekš - par būvdarbu veicēju, atbildīgajiem būvspeciālistiem, civiltiesiskās atbildības apdrošināšanu, būvdarbu procesa fiksēšanai nepieciešamajiem dokumentiem.Redakcionāli precizēti noteikumu Nr.633 19.1.2., 19.1.3., 80.1.2., 80.1.3.apakšpunkti nosakot, ka ir jāsaņem saskaņojums no tehnisko noteikumu izdevēja par tehnisko risinājumu. Saskaņojuma saņemšana jau sevī ietver tehnisko vai īpašo noteikumu saņemšanu. Institūcijai, kura pilda būvvaldes funkcijas, jāpārbauda tehniskā risinājuma saskaņojuma esamība nevis tehnisko noteikumu saņemšana.Precizēts noteikumu Nr.633 80.1.1. apakšpunkts, ka institūcijā, kura pilda būvvaldes funkcijas, iesniedzamās būvprojekta daļas un citas prasības būvprojekta detalizācijai atbilstoši vietējās pašvaldības apbūves noteikumiem ir jāievēro Būvniecības likuma 15.panta piektajā daļā noteiktais, proti, vietējās pašvaldības teritorijas apbūves noteikumos var noteikt papildu nosacījumus attiecībā uz būvprojekta detalizāciju, ja tie nepieciešami, lai būve iekļautos ainavā vai pilsētvidē. Tādejādi pašvaldības teritorijas apbūves noteikumos var noteikt tikai papildu nosacījumus, kurus izvirza kā projektēšanas nosacījumus, attiecībā uz būvprojekta detalizāciju, lai būve iekļautos ainavā vai pilsētvidē (nepārsniedzot Būvniecības likuma tvērumu) nevis uz jebkura veida papildu detalizācijas nepieciešamību.Noteikumu Nr.633 19.1.7. un 80.1.6. apakšpunkts nosaka, ka projektēšanas nosacījumos ietver normatīvajos aktos noteiktajos gadījumos citus dokumentus, atļaujas vai saskaņojumus, kas ļauj institūcijai, kura pilda būvvaldes funkcijas, izvirzītas prasības, kas izriet no citu jomu normatīvajiem aktiem. Vienlaikus tādas prasības kā vides pieejamība, kā arī citas prasības atbilstoši teritorijas plānojumam, lokālplānojumam vai detālplānojumam (ja tāds ir izstrādāts) ir jāievēro, izstrādājot būvniecības ieceri, neatkarīgi vai tas tiek norādīts vai netiek noradīts būvatļaujas projektēšanas nosacījumos, tādēļ svītroti attiecīgi apakšpunkti.[5] Precizēts būvprojekts sastāvs – vispārīgā daļa un arhitektūras daļas teritorijas sadaļa, novēršot praksē konstatētās interpretācijas par šo daļās ietveramajiem dokumentiem un izstrādātāja kompetenci atbilstoši Būvniecības likuma 13. pantam. Tā kā būvdarbu laikā bieži būvprojektā paredzētie būvizstrādājumi tiek aizstāti ar citiem būvizstrādājumiem, veiktas izmaiņas būvdarbu veikšanas projektā, līdz ar to būvprojekta stadijā veiktā būvekspertīze, piemēram, ekonomiskai daļai vairs nav aktuāla. Būvprojekta būvekspertīzē būtu jāizvērtē tās būvprojekta daļas, kuras ir būtiskas, lai uzskatītu, ka būve ir droša un ekspertīzē nevajadzētu vēlreiz pārbaudīt visu trešās grupas būves būvprojektu, tādēļ precizēts regulējums, kurām būvprojekta daļām veicama ekspertīze – būvkonstrukciju daļai, kā arī citās būvprojekta daļās iekļautajiem risinājumiem, kas ietekmē ceļa un ielas vai tilta nestspēju un lietošanas drošību. Būvkonstrukciju daļas būvekspertīze ietver būves konstrukciju risinājumu un aprēķinu pārbaudi. Pie tam saskaņā ar Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 60. punktu, ja tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums, atkārtotu būvprojekta ekspertīzi veic tikai tām būvprojekta daļām, attiecībā uz būves mehānisko stiprību, stabilitāti, ugunsdrošību vai lietošanas drošumu. Tāpat jānorāda, ka viena būvprojekta ietvaros dažādu grupu būvju gadījumā obligātā ekspertīze attiecas tikai uz trešās grupas būvēm.[6] Ņemot vērā Ministru kabineta 2014. gada 2. septembra noteikumu Nr. 529 “Ēku būvnoteikumi” 107. punktu kopsakarībā ar māju ceļu un pievienojumu būvniecības procesu, ir precizēts regulējums par būvētāja tiesībām, precizējot tos būvdarbu veidus, ko būvētājs var veikt pats saviem spēkiem, piemēram, māju ceļa vai pievienojuma esošajam pašvaldību ielu tīklam un valsts vietējam autoceļam, ja tas nav pievienots valsts galvenajam vai reģionālajam autoceļam, būvniecību. Turpmāk, būvējot privātmāju un tai nepieciešamo piebraucamo ceļu, varēs arī būvētājs (iepriekš – ēku var būvēt būvētājs, bet piebraucamo ceļu pie ēkas – tikai būvkomersants).Šajā daļā grozījumi samazina būvniecības ierosinātājam (būvētājam) administratīvo slogu.[7] Ievērojot paredzētās izmaiņas būvniecības ieceres ierosināšanā, ir precizēta 3.6. apakšnodaļa (Pieņemšana ekspluatācijā un atsevišķu darbu pabeigšana), kur 3.6.1. apakšnodaļā noteikta paskaidrojuma raksta būvniecības procesa būvdarbu pabeigšana un 3.6.2. apakšnodaļa – būvatļaujas gadījumā, kā arī papildināta ar 3.5.6. apakšnodaļu – Komersantu ceļu uzmērīšana (iepriekš noteikts 4.5. apakšnodaļā). Savukārt 3.6.3. apakšnodaļa svītrota, jo attiecīgās prasības ietvertas 3.6.1. apakšnodaļā.Tāpat precizēts līdz šim brīdim atšķirīgi noteiktais, ar kuru brīdi tiek uzskatīts garantijas termiņa sākums. Proti, valsts autoceļu un komersantu ceļu gadījumā – ar būvdarbu pabeigšanas brīdi, bet pašvaldību ceļu un ielu gadījumā – ar institūcijas, kura pilda būvvaldes funkcijas, atzīmes par būvdarbu pabeigšanu izdarīšanu būvniecības informācijas sistēmā. Turpmāk visos gadījumos laikposms starp būvdarbu pabeigšanu un objekta pieņemšanu ekspluatācijā tiks ieskaitīts būvdarbu garantijas termiņā.Tā kā būvdarbu pabeigšanai izstrādājamo un institūcijā, kura pilda būvvaldes funkcijas, iesniedzamo dokumentu apjoms netiek palielināts, līdz ar to pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs. Atsevišķos gadījumos tas tiek samazināts, piemēram, komersantu ceļu atjaunošanas gadījumā, to varēs veikt bez būvniecības ieceres dokumentācijas līdzīgi kā māju ceļu gadījumā, bet komersantu ceļu jaunas būvniecības vai pārbūves gadījumā, to varēs veikt ar paskaidrojuma rakstu nevis vispārīgajā būvniecības procesā, kura ietvaros tiek izdota būvatļauja.[8] Noteikumu projektā ir paredzēts, ka būvspeciālistam, ievadot informāciju par sevi būs jānorāda ne tikai sertifikāta numurs, bet arī darbības sfēra. Šobrīd, ja būvspeciālistam bija kompetence vienas jomas vairākās sfērās, tad šāda informācija netika norādīta. Būvniecības jomas ir projektēšana, inženierizpēte, būvdarbu vadīšana, būvuzraudzība un būvekspertīze. Būvspeciālista darbības sfēras ir noteiktas Ministru kabineta 2018. gada 20. marta noteikumu Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” 1. pielikumā.[9]  Līdz 2020. gada 1. janvārim uzsāktie būvniecības procesi, ievērojot Būvniecības likuma pārejas noteikumu 22. – 24. punktu, ir tiesības turpināt rakstveidā, neizmantojot būvniecības informācijas sistēmu. Pēc būvniecības informācijas sistēmā reģistrētajiem datiem par būvniecības iecerēm, kas akceptētas pirms 2020.gada 1.janvāra un kurām līdz 2021. gada 15. aprīlim būvdarbi vēl nav nodoti ekspluatācijā, tajās pašvaldībās, kas lietoja būvniecības informācijas sistēmu (piemēram, Rīgas pilsēta nelietoja) un reģistrēja būvniecības ieceres, var secināt, ka no 1943 būvniecības iesniegumiem (būvatļaujām) būvdarbi nav pieņemti ekspluatācijā 690 gadījumos, no 305 apliecinājuma kartēm būvdarbi nav pieņemti ekspluatācijā 105 gadījumos, no 250 paskaidrojuma rakstiem būvdarbi nav pieņemti ekspluatācijā 131 gadījumos. Līdz ar to līdzšinējie punkti, kas noteica būvniecības procesu ārpus būvniecības informācijas sistēmas, ir precizēti un iekļauti noteikumu pārejas regulējumā. Tādejādi nodrošinot, ka pamatteksts satur regulējumu, kas nosaka būvniecības procesu, kas piemērojams būvniecības informācijas sistēmā, bet noslēguma jautājumos (10. nodaļa) saglabājot tikai būvniecības procesam nepieciešamo dokumentus, to saturu un apjomu, lai nodrošinātu pirms 2020.gada 1.janvāra uzsākto būvniecības procesa turpināšanu vai pabeigšanu rakstveidā, neizmantojot būvniecības informācijas sistēmu.Šajā daļā grozījumi pēc būtības nemaina iesaistīto personu esošos pienākumus un tiesības, kā arī netiek palielināts administratīvais slogs.[10] Noteikumu projektam ir noteikts spēkā stāšanās laiks – 2021. gada 1. novembris, lai nodrošinātu noteikumu projekta īstenošanai nepieciešamos pielāgošanas darbus būvniecības informācijas sistēmā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Būvniecības valsts kontroles birojs kā būvniecības informācijas sistēmas (BIS) pārzinis, Satiksmes ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs visus būvniecības procesa dalībniekus, būvvaldes un institūcijas, kuras pilda būvvaldes funkcijas. |
| 2. | Tiesiskā regulējuma ietekme uz tautsaimniecību un administratīvo slogu | Kopumā administratīvais slogs samazināsies būvniecības ierosinātajam, bet citām personām tas būtiski nemainīsies. Papildus ir precizēts to gadījumu skaits, kad nav nepieciešama būvniecības dokumentācija, piemēram, komersantu ceļu, velosipēdu ceļu, gājēju ceļu, satiksmes organizācijas tehnisko līdzekļu atjaunošanai, kā arī ceļa zīmju, aizsargbarjeru, signālstabiņu un horizontālo un vertikālo apzīmējumu būvniecībai, vai ir piemērojama paskaidrojuma raksta procedūra (vienkāršāka procedūra), piemēram, komersantu ceļu jaunas būvniecības vai pārbūves gadījumā, nevis vispārīgais būvniecības process, kura ietvaros tiek izdota būvatļauja.Administratīvais slogs samazināsies būvniecības ierosinātājam, veicot māju ceļu, privātmājai nepieciešamo piebraucamo ceļu būvdarbus, tos varēs veikt pats kā būvētājs, nepiesaistot atbilstošas kompetences būvkomersantu. |
| 3. | Administratīvo izmaksu monetārs novērtējums | Tā kā nav nosakāms mērķgrupas lielums un izdalāms viens tipisks gadījums, kas varētu attiekties uz visiem būvniecības ierosinātājiem, tad attiecīgās izmaksas nav iespējams novērtēt. |
| 4. | Atbilstības izmaksu monetārs novērtējums | Tā kā nav nosakāms mērķgrupas lielums un izdalāms viens tipisks gadījums, kas varētu attiekties uz visiem būvniecības ierosinātājiem, attiecīgās izmaksas nav iespējams novērtēt. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 26 741 | 0 | 0 | 0 | 0 | 0 |
| 2.1. valsts pamatbudžets | 0 | 26 741 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 26 741 | 0 | 0 | 0 | 0 | 0 |
| 3.1. valsts pamatbudžets | 0 | - 26 741 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 26 741 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Lai nodrošinātu noteikumu projekta īstenošanu, nepieciešams veikt pielāgošanas darbus būvniecības informācijas sistēmā.Ņemot vērā līdz šim esošās būvniecības informācijas sistēmas izstrādes un pielāgošanas izmaksas, aprēķināts, ka projektā paredzēto grozījumu ieviešanai nepieciešamas 65 cilvēkdienas. Vienas cilvēkdienas izmaksas ir 340 *euro* (bez PVN), līdz ar to pielāgošanas izmaksas varētu sasniegt 26 741 *euro* (ieskaitot PVN). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar  |
| 8. Cita informācija | Būvniecības informācijas sistēmas pielāgošanai nepieciešamais finansējums 26 741 *euro* apmērā tiks nodrošināts Ekonomikas ministrijas budžeta programmā 20.00.00 “Būvniecība” 2021. gadā piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts “Grozījumi Ministru kabineta 2014. gada 19. augusta noteikumos Nr. 500 “Vispārīgie būvnoteikumi””, kurā tiek aktualizēts un pārskatīts līdzšinējais būvju iedalījums grupās – komersantu ceļu ietverot pirmās grupas būvēs (iepriekš – otrās grupas būves) (Ministru kabineta 2021. gada 28. janvāra noteikumi Nr.55). |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts gan Ministru kabineta, gan Ekonomikas ministrijas tīmekļvietnes sadaļā “Sabiedrības līdzdalība”, aicinot sabiedrības pārstāvjiem rakstveidā sniegt viedokli par noteikumu projektu līdz 2020. gada 30. novembrim.Plānotais regulējums pēc savas būtības mazina noteiktā procesa posmā sabiedrības pārstāvjiem administratīvo slogu, nevis to palielina. |
| 2. | Sabiedrības līdzdalība projekta izstrādē | Par šo noteikumu projektu izstrādi ir informēta arī Latvijas Būvniecības padome un Transportbūvju inženieru asociācijas. |
| 3. | Sabiedrības līdzdalības rezultāti | Transportbūvju inženieru asociācijas un citu sabiedrības pārstāvju viedokļi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvvaldes un institūcijas, kura pilda būvvaldes funkcijas, Būvniecības valsts kontroles birojs kā būvniecības informācijas sistēmas (BIS) pārzinis. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē esošās pārvaldes funkcijas un institucionālo struktūru (cilvēkresursus), jo tā īstenošana tiks veikta esošā finansējuma ietvaros.Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to projekta izpilde neietekmēs institūciju cilvēkresursus. |
| 3. | Cita informācija | Nav |

Iesniedzējs:

Ekonomikas ministra pienākumu izpildītājs,

zemkopības ministrs K. Gerhards

Vīza:

Valsts sekretārs E. Valantis

Avota, 67013262

Evija.Avota@em.gov.lv

Lazarevs, 67013035

Andris.Lazarevs@em.gov.lv